Mona Evjen

Mona Evjen (født 13. februar 1955) er en norsk tidligere friidrettsutøver fra Bodø.

Evjen var i mange år Norges beste kvinnelige sprinter. I illegg til total dominans på 100 meter og 200 meter, hevdet hun seg også godt på 400 meter. Med 21 individuelle NM-titler er hun en av de mestvinnende friidrettsutøvere i Norge og har nesten like mange stafettgull. Hennes personlige bestetid på 200 meter, satt i august 1982, var norsk rekord helt til 2012, da Ezinne Okparaebo løp på 23,30. I tillegg var hun med på lagene som fortsatt holder norgesrekordene på 100, 200 og 400 meter stafett.

Til tross for sin suksess i Norge nådde hun aldri helt opp i internasjonal sammenheng og kom aldri lenger enn til en semifinale i EM i 1982.

Etter at friidrettskarrieren bosatte hun seg i Stavanger og har blant annet vært rådmann i Rennesøy kommune.

Personlige rekorder

Se også 
 Mestvinnende utøvere i NM i friidrett

Referanser

Eksterne lenker 
 
 Rekordrask rådmannreserve, Stavanger Aftenblad

Fødsler i 1955
Kongepokalvinnere i friidrett
Norgesmestere i friidrett
Norske sprintere
Personer fra Bodø kommune
Friidrettsutøvere for IL i BUL